દરમિયાનમાં વહેલી સવારે ડ્રાઇવર દ્વારા ડમ્પરની ટ્રોલી ઊંચી કરીને રેતી ખાલી કરવામાં આવી રહી હતી ત્યારે ટ્રોલી ઉપરથી પસાર થતા યુજીવીસીએલના હાઇટેન્શન વાયરને અડી ગઇ હતી. રેતી ખાલી કરવા માટે પાછળનો દરવાજો ખોલવા ગયેલા કલીનર સરદારજી વણઝારાનું આ અંગે કોઇ ધ્યાન ગયું ન હતું અને ટ્રોલીના દરવાજાને અડકતાં જ તેઓને કરંટ લાગ્યો હતો અને તેમનું ઘટનાસ્થળે જ કરુણ મોત નીપજ્યું હતું. આ અંગે ચાંદખેડા પોલીસને જાણ કરાતાં પોલીસ ઘટનાસ્થળે દોડી ગઇ હતી. પોલીસે અકસ્માત મોતનો ગુનો નોંધી તપાસ શરૂ કરી છે.